Diari Oficial de la Generalitat Valenciana


Sumari del DOGV 5888, del 07-11-2008 (2008/12349)

RESOLUCIÓ de 4 de març de 2008, de la Direcció General per al Canvi Climàtic de canvi de titularitat de les autoritzacions administratives a favor de l'empresa AGC Flat Glass Ibérica, SA (abans Glapilk, AIE).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5888

Data del DOGV
:   07-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/12920


Data del document
:   04-03-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Sagunt
    * vidre
    * edifici industrial
    * empresa privada

RESOLUCIÓ de 4 de març de 2008, de la Direcció General per al Canvi Climàtic de canvi de titularitat de les autoritzacions administratives a favor de l'empresa AGC Flat Glass Ibérica, SA (abans Glapilk, AIE). [2008/12923]  
Vista la documentació aportada per l'empresa amb denominació actual AGC Flat Glass Ibérica, SA (abans Glapilk, AIE) amb CIF A-61767828, i de conformitat amb els següents  
Antecedents de fet  
Primer. En data 1 de febrer de 2008 té entrada en el registre general d'aquesta Conselleria un escrit en el qual la mercantil Agc Flat Glass Ibérica, SA, amb CIF A-61767828, informa del canvi de titularitat de la mercantil Glapilk, AIE a favor seu, motivat per la fusió per absorció de l'esmentada empresa, a l'efecte oportú.   
Segon. En data 6 de febrer de 2008, la Conselleria de Medi Ambient, Aigua, Urbanisme i Habitatge remet un escrit a la mercantil AGC Flat Glass Ibérica, SA, en el qual li requereix la documentació necessària per a tramitar la modificació d'ofici de les autoritzacions administratives concedides per la Direcció General per al Canvi Climàtic, concretament l'autorització ambiental integrada concedida en data 28 de novembre de 2007 (105/07/AAI/CV) i l'autorització administrativa d'emissió de gasos d'efecte hivernacle concedida en data 12 de desembre de 2007 (AGEI/001/CV).   
Tercer. La documentació requerida té entrada en el Registre General d'aquesta Conselleria en data 20 de febrer de 2008.  
Als anteriors fets s'apliquen els següents  
Fonaments de dret  
Primer. Les competències sobre medi ambient estan assignades a la Conselleria de Medi Ambient, Aigua, Urbanisme i Habitatge, de conformitat amb el que disposa el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat i s'assignen competències a la presidència de la Generalitat i a les conselleries amb competències executives.  
D'acord amb el Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat i el que disposa l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, la Direcció General per al Canvi Climàtic exercirà les funcions en matèria d'estudi i prevenció dels efectes del canvi climàtic, planificació, execució i gestió dels plans de residus, control de la contaminació, intervenció administrativa ambiental d'activitats i realització de programes de formació mediambiental.  
Més concretament, es disposa en l'esmentat article, apartat 2, lletres d) i e), d) la competència de la Direcció General per al Canvi Climàtic per al control sobre la qualitat de l'aire, la contaminació acústica i atmosfèrica incloent-hi allò relatiu al comerç de drets d'emissió de gasos d'efecte hivernacle com també en el marc de la normativa en matèria de prevenció i control integrats de la contaminació.  
Segon. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desenvolupa en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
De conformitat amb el que estableix l'article 62 de la Llei 2/2006, de 5 de maig, de prevenció de la contaminació i qualitat ambiental, la transmissió de la instal·lació o activitat no exigeix una nova sol·licitud d'autorització ambiental integrada, si bé sí que comportarà l'obligació per al nou titular de comunicar l'esmentada transmissió a l'òrgan que va atorgar el corresponent instrument d'intervenció ambiental.  
Tercer. L'article 4 de la Llei 1/2005, de 9 de març, per la qual es regula el règim del comerç de drets d'emissió de gasos d'efecte hivernacle estableix el règim jurídic aplicable a instal·lacions en què es desenvolupe alguna de les activitats i genere les emissions especificades en l'annex I, que queden subjectes a autorització d'emissió de gasos d'efecte hivernacle.  
D'acord amb l'article 6 de la Llei 1/2005, de 9 de març, el titular haurà d'informar l'òrgan competent de qualsevol projecte de canvi en el caràcter, el funcionament o la grandària de la instal·lació, com també de qualsevol canvi que afecte la identitat o el domicili del titular. Si s'escau, a la vista de la informació remesa, l'òrgan autonòmic competent modificarà d'ofici l'autorització d'emissió de gasos d'efecte hivernacle en el termini màxim de tres mesos.  
Quart. Pel que fa a l'obligació de resoldre regirà l'article 42 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Vist el que antecedeix, a proposta del cap d'Àrea de Qualitat Ambiental, resolc:  
Primer. Acceptar la sol·licitud presentada i, en conseqüència, atorgar el canvi de titularitat de les autoritzacions administratives concedides per aquesta Direcció General per al Canvi Climàtic a l'empresa Glapilk, AIE, amb CIF G-96812755 a favor de la mercantil AGC Flat Glass Ibérica, SA, amb CIF A-61767828, per a la instal·lació ubicada al Vial IV Planta, km 2,8 (CP 46563) Sagunt (València), tot mantenint l'esmentada instal·lació els números d'autorització 105/07/AAI/CV per a l'autorització ambiental integrada i AGEI/001/CV, per a l'autorització d'emissió de gasos d'efecte hivernacle, la qual queda subrogada en tots els drets, obligacions i condicions previstes en les autoritzacions esmentades.  
Segon. Notificar aquesta resolució a l'empresa AGC Flat Glass Ibérica, SA, com també a l'Oficina Espanyola de Canvi Climàtic del Ministeri de Medi Ambient i a la resta d'organismes que s'estime pertinent.  
València, 4 de març de 2008.- El director general per al Canvi Climàtic: Jorge Lamparero Lázaro.